
	Targed 1


Sut?
	Edrychwch ar ganllawiau cyfeirnodi Harvard eto a’u cymhwyso’n gyson drwy brawf-ddarllen eich gwaith.  

Defnyddiaf ganllawiau o lawlyfr cyfeirnodi Harvard yn gyson wrth gyfeirnodi yn fy aseiniadau.
 

	Targed 2

Sut?

	Ehangwch ystod eich darllen.  

Darllenaf amrywiaeth o wahanol lenyddiaeth ar y we er mwyn ehangu fy narllen hyd yn oed yn fwy.

	Targed 3


Sut?
	Ystyriwch safbwyntiau gwahanol er mwyn cyfoethogi’ch ysgrifennu academaidd.   

Sicrhaf fy mod i yn edrych ar y ddwy ochr o bob dadl ac yn cynnwys safbwyntiau o blaid ac yn erbyn yn pob achos.




Ysgrifennwch adolygiad llenyddiaeth ar ymchwil ymarferydd a elwir yn ‘astudiaeth wers’. Dylech hefyd ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’ch dewis.

Cyflwyniad
Pwrpas yr adolygiad llenyddiaeth hwn yw cynllunio prosiect ymchwil ar raddfa fach yn seiliedig ar ‘Astudiaeth Gwers’ gan ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’m dewis. Dewiswyd y testun canlynol ar gyfer y prosiect ymchwil: ‘Beth ydy’r berthynas rhwng addysgu yn yr awyr agored a lles y plentyn?’ Nod fy nghwestiwn ymchwil yw darganfod beth ydy effaith dysgu allan yn yr awyr agored a pha effeithiau cadarnhaol a negyddol maent yn cael ar ddysgwyr. Dewisaf y cwestiwn ymchwil yma oherwydd mae angen cryfhau’r arfer yma o fewn addysg. Pwrpas yr ymchwil yma yw datblygu fy nealltwriaeth i ynglŷn ag addysgu yn yr awyr agored a sut mae’r defnydd o’r awyr agored yn cefnogi dysgwyr gyda’i datblygiad a’i dealltwriaeth. Canolbwyntiaf yn benodol ar fy mhrofiadau i yn y dosbarth o gynnal gwers yn yr awyr agored a defnyddio amrywiaeth o wahanol ddulliau a strategaethau er mwyn hwyluso’r dysgu, ac asesu lles dysgwyr wrth iddyn nhw wneud hyn. Yn ychwanegol a hyn , byddaf yn datblygu fy nealltwriaeth i o beth a ddywedir gan ddamcaniaethwyr ynglŷn ag addysgu yn yr awyr agored a pha theorïau sydd yn cefnogi'r defnydd yma o addysgu. Nodir bod yr ardal allanol yn darparu plant ifanc gydag un o’r amgylcheddau gorau er mwyn dysgu (Jenny Boyd Enniskillen Nursery School, 2005). Cytunaf gyda’r hyn a dywedir uchod gan fod dysgu allan yn yr awyr agored yn darparu profiadau gwahanol ag unigryw i’r dysgwyr, yn hytrach na chael eu cyfyngu i ddysgu yn yr ystafell ddosbarth yn unig. Atgyfnertha hyn gan Donaldson (2015) pan argymhellodd y dylid darparu profiadau dysgu dilys i’r dysgwyr (Llywodraeth Cymru, 2015).

Cyd-destun yr ymchwil
Penderfynwyd cynnal yr ymchwil mewn ysgol drefol, gyda thua 161 o ddysgwyr oed cynradd a mae tua 12% o ddysgwyr yr ysgol hon yn derbyn prydiau ysgol am ddim (Estyn, 2019). Dydy’r ysgol ddim yn cael ei ystyried ei bod wedi ei leoli mewn lle difreintiedig ond mae ardaloedd sy’n agos i’r ysgol yn cael eu hystyried yn ardaloedd difreintiedig. Penderfynwyd cynnal yr ymchwil mewn ystafell dosbarth yn y Cyfnod Sylfaen, gan ganolbwyntio ar  ddysgwyr yn flwyddyn 2. Penderfynwyd cynnal fy ymchwil gyda’r oedran yma gan fod dysgwyr yn y Cyfnod Sylfaen yn arfer a dysgu allan yn yr awyr agored (Llywodraeth Cymru, 2015). O brofiad, ynglŷn ag addysgu gwersi allan yn yr awyr agored yn y Cyfnod Sylfaen yn y gorffennol, teimlaf fod yr oedran yma yn hoff iawn o dderbyn ei gwersi allan yn yr awyr agored a chredaf ei fod yn fuddiol iddyn nhw. Yn ychwanegol at hyn mae gan yr ysgol yma sawl ardal tu allan, i fod yn benodol mae ganddyn nhw ardal allanol i bob blwyddyn dosbarth yr ysgol. Felly mae hyn yn gwneud addysgu yn yr awyr agored yn yr ysgol hon llawer mwy hawdd a realistig.

Adolygiad Llenyddiaeth
Yn y rhan yma o’r aseiniad bwriedir trafod yr hyn a ddywed gwahanol ddamcaniaethwyr, dogfennau, gwefannau ac ati am addysgu allan yn yr awyr agored ar effaith mae hyn yn cael ar les dysgwyr. Bwriedir trafod beth yn union yw lles yn gyntaf. Yna, trafodir beth yw dysgu yn yr awyr agored yn gyffredinol, gan ganolbwyntio wedyn ar ddysgu yn yr awyr agored yn y Cyfnod Sylfaen. Yn olaf, trafodir beth sydd wedi cael ei ddweud ar effaith dysgu yn yr awyr agored ar les dysgwyr, gan ganolbwyntio’n benodol ar blant ifanc.

Beth yw lles?
Yn gyffredinol, cyfeirir at les wrth ddisgrifio ansawdd bywydau pobl. Mae’n stad ddynamig sy’n cael ei fwynhau pan mae pobl yn cyflawni ei nodau personol (Loughborough University, 2010).  Fodd bynnag, mae llesiant dysgwr yn golygu'r plentyn cyfan hynny sef iechyd corfforol felly datblygiad a diogelwch, datblygiad emosiynol a seicolegol, datblygiad cymdeithasol ac ymddygiad ac yn ddatblygiad gwybyddol a chyfiawnhad addysgol (Moore, 2013). Yn ychwanegol a hyn dyweda Moriarty (2018) bod y llywodraeth wedi sylweddoli bod hyrwyddo lles yn hanfodol o bwysig yn ystod blynyddoedd cynnar o fywydau plant, gan fod hyn yn gallu cael effaith ar iechyd meddwl unigolyn pan maen nhw’n mynd yn hŷn. Atgyfnerthir hyn gan y National Children’s Bureau a dyweda bod blynyddoedd unigolyn yn yr ysgol yn allweddol er mwyn datblygu sgiliau cymdeithasol ac emosiynol, dealltwriaeth ac ymddygiad. (National Children’s Bureau, 2020).

Mae’r amser yma yn gosod patrwm i bobl ifanc er mwyn ymdopi gyda’i iechyd meddwl ei hunain a’i lles o fewn ei oedolaeth. (Cowburn a Blow, dyddiad anhysbys, t. 7). Fel y gweler uchod, mae yna sawl diffiniad ar gyfer beth yn union yw ystyr y gair lles. Credaf fod lles yn agwedd hynod o bwysig sydd angen ystyried wrth gynllunio gwersi i addysgu i ddysgwyr, gan ei fod yn agwedd o blentyn sy’n gallu cael effaith mawr ar unigolyn os nad ydym yn gofalu am ei lles. Noda Fauth a Thompson (2009) bod adnoddau yn y gymuned sy’n effeithio ar flynyddoedd cynnar dysgwyr yn cynnwys gosodiadau yn yr ysgol a lleoedd cyhoeddus o fewn ardaloedd yr ysgol. Nodir o fewn y Cwricwlwm i Gymru bod y Maes Dysgu a Phrofiad Iechyd a lles yn cael ei gyfeirio at fel pethau hanfodol o bwysig er mwyn sicrhau dysgu ac addysgu cywir a llwyddiannus. (Llywodraeth Cymru, 2020).  

Beth ydy dysgu yn yr awyr agored?
Golygir dysgu yn yr awyr agored bod y dysgwyr yn cael eu haddysgu ac yn dysgu yn yr awyr agored yn hytrach nag yn y dosbarth. Nodir bod angen i blant, yn arbennig y plant hynny sydd yn ei chael hi’n anodd gweithio o fewn muriau’r ystafell ddosbarth, gael profiadau i wneud tasgau ymarferol y tu allan yn yr awyr agored. (Groundwork, 2020).  Cefnogir hyn gan Estyn (2011) pan ddywed bod plant wedi caffael sgiliau corfforol gwell gan ei bod nhw wedi cael profiadau i chwarae allan yn yr awyr agored a chwarae ar adnoddau sydd yn sialens gorfforol iddyn nhw, er enghraifft dringo coed ac ati. Awgrymir yn y Cwricwlwm i Gymru oddi tanno’r Cyfnod Sylfaen bod y cwricwlwm yn defnyddio’r ardal allanol ar awyr agored yn aml trwy gydol y Cwricwlwm a mae’n rhan bwysig o fewn addysg y dysgwyr, mae dysgwyr yn dysgu trwy chwarae allan yn yr ardal allanol a thrwy wneud hyn mae’n datblygu ei sgiliau corfforol nhw tra eu bod nhw’n dysgu. (Llywodraeth Cymru, 2020).

Yn ogystal a hyn mae dysgwyr yn gallu dysgu mewn ffyrdd corfforol tu hwnt, sydd yn golygu eu bod nhw wedi ymgysylltu yn fwy yn y dasg (Academi Cymru ar gyfer Iechyd a Llythrennedd corfforol, 2015). Adleisia Llywodraeth Cymru bod gwahanol ardaloedd a mannau gallu cael ei greu yn yr awyr agored rhai megis ysgolion coedwig, defnyddio darpariaethau gwahanol ac offer amrywiol, yn ychwanegol a hyn noda Llywodraeth Cymru bod sawl MDPh amrywiol gallu cael eu datblygu trwy ddefnyddio’r awyr agored. (Llywodraeth Cymru, 2008, t.t. 6-7). Credaf fod yr hyn ag ysgrifenna yn y ddogfen uchod gan Lywodraeth Cymru yn hynod o effeithiol, gan fod y defnydd o’r awyr agored ar ardal allanol yn gallu cael ei defnyddio i sawl gwers wahanol mewn sawl MDPh gwahanol hefyd. Yn ychwanegol a hyn dywedir sawl ffynhonnell bod plant, yn enwedig rhai sydd yn gweld hi’n anodd yn yr ystafell dosbarth arferol. Eu bod nhw’n mynnu pan maen nhw’n cael profiadau i wneud tasgau ymarferol tu allan yr awyr agored. (Groundwork, 2020).

Cydnabydda Brown (2010) bod dysgu allan yn yr awyr agored yn gallu bod y cyd-destun addysgol sydd yn annog plant a phobl ifanc i wneud cysylltiadau profiadol, sydd yn arwain ar ddealltwriaeth fwy dwfn o fewn mannau yn y Cwricwlwm a sydd yn cyflawni anghenion y dysgwyr hefyd. Credaf fod yr hyn a dyweda gan Brown uchod yn ddatganiad hynod o effeithiol, gan fod addysgu a dysgu yn yr awyr agored yn gallu cael ei ddefnyddio fel sbardun effeithiol a gwahanol i’w wneud o fewn y gwersi er mwyn hybu dealltwriaeth dysgwyr hyd yn oed yn fwy a thrwy ddarparu profiadau amrywiol iddyn nhw yn ogystal.

Beth ydy’r berthynas rhwng lles dysgwyr a dysgu yn yr awyr agored?
Pwysleisia Luxton (2012) bod addysgu a dysgu yn yr awyr agored gydag effaith cadarnhaol ar blant a phobl ifanc, dyweda ei bod yn datblygu ei sgiliau gwybyddol, affeithiol, rhyngbersonol a chymdeithasol, ymddygiadol a chorfforol. Crybwylla Pound (2005) am theori Froebel a dyweda bod ei theori ef yn pwysleisio’r defnydd o chwarae a defnyddio'r amgylchedd allanol o fewn yr Ysgol Feithrin. Wrth wneud hyn mae’r plant rhwng yr oedrannau o un i saith blwydd oed yn cael ei annog i arddio ac i fwynhau natur ar awyr agored (Pound, 2005, t. 15). Nodir bod yna cysylltiadau wedi cael ei gwneud lle mae plant ifanc yn datblygu’r sgil o gymryd risg allan yn yr amgylchedd allanol gyda’r potensial i’r plant i ddatblygu hunan hyder yn ei hunain ar anianawd i reoli risgiau mewn ffyrdd effeithiol  (Maynard a Waters, 2007).

Dywedir trwy gael ystafell dosbarth allan yn yr awyr agored mae’n darparu cyfleoedd i’r dysgwyr i ddefnyddio moddau effeithiol megis chwarae, symudiadau amrywiol a phrofiadau synhwyraidd. (Bratton et al. 2005, t. 11) Creda'r sefydliad Learning Through Landscapes bod addysgu a dysgu allan yn yr awyr agored yn hanfodol i gynnwys o fewn addysg dysgwyr. O ganlyniad i hyn maen nhw wedi mynd ati i greu cronfa er mwyn codi arian er mwyn mwyhau'r defnydd o chwarae ac addysgu allan yn yr awyr agored. Dywedir bod 73% o bobl wedi dweud bod ymddygiad dysgwyr tra eu bod nhw allan yn yr awyr agored wedi gwella, hefyd bod yna 84% o welliant o ran rhyngweithio gymdeithasol dysgwyr. (Learning Through Landscapes, 2020).

Dyweda Estyn bod arolygwyr yn gwerthuso'r effaith ar ddysgu yn yr awyr agored ar ddatblygiad plant. Yn sawl achos mae plant yn mwynhau dysgu yn yr awyr agored, diwyd mewn tasgau am amser hirach ac i ddangos mwy o frwdfrydedd trwy wneud pethau newydd.  (Council for Learning Outside the Classroom, 2011). Credir bod dysgu allan yn yr awyr agored yn cael ei disgrifio gorau i fod yn beth actif, ymarfer drwy brofiadau ac i addysgu a dysgu a mae’n agored i bawb. Er mwyn ehangu ar hyn mae’n ceisio defnyddio’r amgylchedd allanol fel cerbyd o ryw fath er mwyn trawsnewid y profiad mewn i ddealltwriaeth, sgiliau, gweithred ac agwedd. (Education Business, 2020). Fodd bynnag argymhella Carlill (2016) bod addysgu yn yr awyr agored yn rhan hanfodol o bwysig ar gyfer datblygiad plentyn, a dylid cael ei integreiddio o fewn i Gwricwlwm yr ysgol ym mhob cyfle sy’n bosibl. 

I gloi y rhan uchod o’r aseiniad, hoffwn i grynhoi'r prif bwyntiau a thrafodaf. Gwnes i rannu fy nghwestiwn ymchwil mewn i rannau fel fy mod i yn gallu dadansoddi fy nghwestiwn ymchwil yn fanwl. Ysgrifennaf am beth yn union yw lles ac addysgu allan yn yr awyr agored. Hefyd, cysylltu'r ddau gyda’i gilydd ac edrych ar sut mae addysgu allan yn yr awyr agored yn cael effaith ar les dysgwyr.

Methodoleg
Yn yr adran hon bwriedir trafod y fethodoleg y bwriedir ei ddefnyddio ar gyfer y prosiect ymchwil. Defnyddiaf Astudiaeth Gwers fel y fethodoleg ymchwil a defnyddiaf Arsylwad, Cyfweliad ac adfyfyriad fel y dulliau ymchwil eraill. Bwriedir diffinio a thrafod Astudiaeth Gwers yn gyntaf, yna symud ymlaen i werthuso’r dulliau ymchwilio, gan gwblhau’r adran hon gydag amlinelliad o’r Cynllun Gwers.

Astudiaeth Gwers
Proses ymchwil yw astudiaeth gwers a darddodd yn wreiddiol o Siapan i gasglu data ansoddol er mwyn creu dadansoddiad beirniadol o’r broses addysgu (Burns,1999). Caniateir datblygiad proffesiynol cydweithredol sy'n annog athrawon i fyfyrio ar eu harfer addysgu drwy broses gylchol o gynllunio, arsylwi, ac adfyfyrio ar addysg disgyblion drwy lygaid newydd (Stigler; Hiebert, 2009). Pwrpas astudiaeth gwers yn yr ymchwil hwn yw i athrawon mewn parau gyd-weithio i gynllunio gwers a fyddant oll yn ei haddysgu, gan fyfyrio profiadau ac Arsylwadau er mwyn mireinio datblygiad addysgeg a gwella’r wers ar gyfer y dyfodol. (Lewis, 2002).

Canolbwyntia'r astudiaeth ar dri disgybl penodol (Dudley, 2014) gan ganiatáu agweddau cysylltiedig yr ystafell ddosbarth flaguro’n weladwy a fyddai fel arall wedi’i hidlo. Mantais arall astudiaeth gwers yw ei bod yn adeiladu cymeriad proffesiynol athrawon, gan gynyddu hunanhyder, gwella ffocws addysgeg gan godi canlyniadau dysgu (Cajkler; Wood, 2018). Er gwaetha’r buddion, cyfranna heriau a ffactorau cyd-destunol at fethiant gweithrediad llwyddiannus. Dadleua Adamson a Walker (2011) bod sefydlu cydweithrediad diffuant ymhlith athrawon yn flêr. Cydnabyddir y blagurwyd hyn oherwydd nerfusrwydd athrawon wrth agor eu hystafelloedd dosbarth i’w cyd-ymchwilwyr gyda’r anhawster i feirniadu ei gilydd gan osgoi unrhyw wrthdaro (Adamson; Walker, 2011). Cyfyngir y dull ddibynadwyedd drwy gyfyngiad amser y mae gan athrawon gyfnodau a chyfrifoldebau addysgu gwahanol, a felly’n anodd trefnu amser i gwrdd, trafod ac adfyfyrio’r gwersi’n effeithiol ar y cyd gan effeithio adborth adeiladol er mwyn gwella’u harfer addysgol (Lewis; Hurd, 2011).

Creda Daniel (2011) bod gan y dull astudiaeth gwers sawl cryfder a mantais amrywiol gyda hyblygrwydd, gwella’r dysgu a galluogi bod gôl neu nod penodol yn gallu cael ei roi a’i gyflawni ymhlith y manteision. Fodd bynnag, nodir bod yna sawl mantais i ysgrifennu cynlluniau gwersi. Yn ogystal, mae’n rhoi cyfle i’r athrawon i feddwl mewn ffyrdd mwy bwriadol am ei dewis o amcan y gwersi, y math o weithgareddau a dewisir, y deunyddiau ar adnoddau sydd eu hangen, ffurfiant y gweithgareddau a dewisir, pa mor hir mae’r gweithgareddau fod parhau am ac yn olaf sut mae’r dysgwyr mynd i gael ei grwpio. (Jensen, 2001).  Adleisir hyn gan Bankhead (2020) a dywedodd y gwelodd addysgu llawer gwell wrth ddefnyddio cynllunio ac astudiaethau gwersi, a mae yna agwedd o adeiladu perthynas gydag eraill trwy wneud hyn. Ond ar y llaw arall dyweda Bankhead (2020) bod cynlluniau gwersi ac astudiaeth gwers yn dalaith benodol ar draws y byd i fod yn beth heriol ar adegau iddyn nhw. 

Wedi dweud hyn, pwysleisia Weston (2017) bod y prosiect ag enwir yn Arbrawf Education Endowment Foundation (EEF) wedi methu canfod dim un darn o dystiolaeth yn arddangos bod y dull o ddefnyddio astudiaethau gwersi yn datblygu a gwella cyrhaeddant ddysgwyr o fewn Mathemateg na darllen yng Nghyfnod Allweddol 2. Er hynny, dydy hyn ddim yn golygu bod pob gweithgaredd sydd yn gysylltiedig ag astudiaethau gwersi yn aneffeithiol. Nodir mai cynllunio gwersi mewn ffyrdd effeithiol yw’r ffurf fwyaf effeithiol o addysgu. Cynllun yw canllaw i’r athro o ran strwythur i’r wers ag addysgir. Fodd bynnag, dyweda Roberston (dyddiad anhysbys) nid ddylai’r cynllun ddominyddu, mae angen i’r cynllun i fod yn un hyblyg oherwydd pan mae cyfleoedd yn codi mae’n ddigon hawdd i newid pan mae angen.

Arsylwi 
Arsylwyd drwy ddilyn dull di-gyfranogol er mwyn edrych, gwrando a dadansoddi’r sefyllfa o bell. Penderfynwyd gweithredu’r dull hyn am ei fod yn strategaeth ymchwil ansoddol amlwthiol i gasglu data sylfaenol am agwedd penodol heb ryngweithio gyda’r cyfranogwyr (Williams, 2009). Dilynir y templed paratoedig, ddull lled strwythuredig lle cafwyd arferion eu cofnodi, cyflawni, herio a’u hatgyfnerthu (Oakley, 1998) mewn siart tali er mwyn casglu data ansoddol a meintiol gan osgoi atyniad sylw rhag digwyddiadau. Croesawyd cwestiynau agored a chaeedig gan greu darlun clir o brif ffocws yr astudiaeth (Becker, 1990). Drwy hyn, gadawsant wagle gan groesawu rhyddid i ychwanegu sylwadau gan leihau tyndra goddrychol (Dudley, 2014). Ceir mewnwelediad eang i agweddau a digwyddiadau gan alluogi ymchwilwyr i ddadansoddi effaith (Williams, 2009) a phersonoli’r amgylchedd lle cynhelir y canfyddiadau i fodolaeth. (Kauwlich, 2005). Mae’r ffaith y canfuwyd i’r ymchwil drwy lygaid yr ymchwilydd ei hun a’r datgysylltiad emosiynol yn effaith cadarnhaol i allu cynnig dehongliad nad yw’n empirig nac arwynebol. (Donald et al, 2018; Robson 2011; Schwartz,1955). 

Er gwaetha’r manteision rhaid cydnabod anfanteision i’r dull. Un anfantais yw effaith ‘Hawthorne’ gan effeithio gweithredoedd, ymddygiad ac ymateb y dysgwyr am gydnabyddir presenoldeb yr ymchwilwyr. (Schwartz, 1955). Adlewyrchir hyn gymhlethdod ac anhawster canfod agwedd dynol mewn amgylchedd addysgiadol (Holden, 2001). Yn ogystal a hyn ni fedr yr ymchwilydd weld na chlywed bob dim gan adlewyrchu bylchau yng nghanlyniadau’r ymchwil. (Mitchell; Jolle, 2010). (Gweler Atodiad 3 o’r Daflen Arsylwi).

Profa bod anfanteision ar gael hefyd i’r dull o arsylwi, sylwa Gaille (2020) bod yna risg uchel o dueddiad i ddigwydd o ran y cyfranogwyr a fydd yn rhan o’r Arsylwad, hefyd pan mae’r grŵp yn un fach mae’n anodd gwerthuso a chymharu ar y diwedd, yn ychwanegol a hyn mae’n cymryd llawer o amser i gasglu’r holl ddata ansoddol. Dyweda Graban (2018) mewn rhai sefyllfaoedd efallai bydd y cyfranogwyr dim yn ymddwyn yn y ffyrdd cywir neu arferol gan eu bod nhw’n gwybod bod rhywun yn ei arsylwi. Efallai bydd hyn yn gwneud iddyn nhw i deimlo’n nerfus a gwneud camgymeriadau oherwydd y straen o rywun yn ei wylio nhw. Sylwa Peterson ac Elam (2020) bod y dull o arsylwi yn un sydd yn treulio llawer o amser i’w wneud, yn ychwanegol a hyn mae gallu bod yn anodd arsylwi ar bob adeg yn enwedig gyda dysgwyr ifanc gan eu bod nhw’n symud o amgylch yr ystafell dosbarth llawer. (Gweler Atodiad 3 am gopi o’r templed arsylwi).
 
Cyfweliad
Er mwyn cyfoethogi’r darganfyddiadau penderfynwyd cyfweld y tri chyfranogwr wedi i’r wers orffen, fel modd o ddarganfod eu honiadau a’u teimladau personol am ddysgu yn yr awyr agored. Croesawyd y strategaeth lled-strwythuredig hon i’r archwilio o ofyn cwestiynau penagored rhagosodedig er mwyn treiddio manylder (Corbin; Strauss, 2014). Gan ystyried hyn, defnyddiwyd ipad yr ysgol i recordio’r Cyfweliadau i sicrhau trylowrder a chanfyddiadau dibynadwyedd. Penderfynwyd gweithredu’r priodoledd hyn am i nodiadau ysgrifenedig adlewyrchu’n annibynadwy gyda risg o golli pwyntiau allweddol. Gwneir hi’n haws i’r ymchwilydd ganolbwyntio ar gynnwys awgrymiadau geiriol y Cyfweliad gan drawsysgrifio gwreiddioldeb geiriau’r cyfranogwyr. (Creswell; Poth, 2016). 

Serch hyn, cydnabyddwyd y gall gwestiynau lled strwythuredig arwain at ymchwil unochrog. (Cohen;Crabtree, 2006).  Er mwyn cryfhau dibynadwyedd penderfynwyd defnyddio ipad yr ysgol i dynnu lluniau o’r gwaith gorffenedig. Galluogir hyn gyflymder ac effeithlonrwydd casgliad o dystiolaeth a chynnydd y cyfranogwyr o’u hymrwymiad i’r dasg orffenedig. Mantais arall yw y gellir mynd nôl ag ymlaen rhwng y cynrychioliadau o’r sefyllfa a dehongliadau posibl o debygrwydd ac amrywiaeth rhwng y gwaith. (Shwart, 1989). Fodd bynnag, cyfyngiad hyn yw hyblygrwydd a hygyrchedd gwybodaeth. (Basil, 2009).

Serch hynny creda Whorton (2016) mae rhai ohonyn nhw yw bod tueddiad yn gallu digwydd os mae’r ymchwilydd yn rhywun sydd yn adnabod y dysgwyr neu’r cyfranogwyr yn dda, yna mae ymatebion negyddol yn gallu cael ei wneud yn ystod y Cyfweliad. Yn olaf, os mae’r cwestiynau Cyfweliad heb gael ei strwythuro mewn ffyrdd diddorol mae’r cwestiynau yn gallu drysu’r cyfranogwyr. Strwythuraf gwestiynau amrywiol i ofyn i fy nghyfranogwyr o dri dysgwr, a defnyddiaf gwestiynau penagored, caeedig a lled strwythuredig er mwyn hyblygu’r Cyfweliad a’i wneud yn fwy diddorol. (Gweler Atodiad 2 am gopi o’r Cwestiynau Cyfweliad).

Sampl a’r Cynllun Gwers
Dewisaf tri dysgwr o wahanol alluoedd. Y rheswm penderfynaf wneud hyn yw mae’n ehangu’r data byddaf yn casglu gan fod y dysgwyr o alluoedd amrywiol ac wedi derbyn profiadau gwahanol hefyd. Teimlaf os byddaf wedi dewis dysgwyr o’r un gallu efallai bydd y data yn debyg a dim wedi ei ehangu digon ar gyfer fy nghwestiwn ymchwil. Bwriedir cynnal yr ymchwil yn yr awyr agored a bydd cyfleoedd i’r dysgwyr gymryd rhan mewn nifer o weithgareddau yn cynnwys creu '‘Super Taten’' ei hunain allan o ddeunyddiau ac adnoddau celf wahanol, defnyddio ipad er mwyn ffilmio ei hunain yn dweud amryw o wahanol ymatebion i gwestiynau amrywiol er mwyn ymestyn a datblygu ei dealltwriaeth nhw o’r Gymraeg a bod yn greadigol. Wrth iddyn nhw i siarad ac ymarfer ei sgiliau llafaredd bydd y dysgwyr yn disgrifio'r '‘Super Taten’' maen nhw wedi ei greu o ran y deunyddiau, lliwiau, tonau ac ati. (Gweler Atodiad 1 am gopi o’r Cynllun Gwers).

Materion Moeseg
Wrth gysylltu moeseg ag ymchwil a gynhaliwyd gyda phlant, pwysleisiwyd ac amlygwyd pwysigrwydd gwerthoedd, egwyddorion a rhwymedigaethau moesol, gan sicrhau amddiffyniad y plant rhag pob niwed a pherygl trwy gydol y broses ymchwil. Yn gyntaf cyfeiriaf at Ganllawiau BERA “The confidential and anonymous treatment of participants” data is considered the norm for the conduct of research.” (BERA, 2018, t. 21). Diffinia David (2020) mai diffiniad moeseg yw norm ymddygiadol sydd yn gwahaniaethu rhwng rhywbeth sy’n dderbyniol ac yna ymddygiad sy’n annerbyniol. Defnyddiaf Ganllaw BERA trwy gydol yr ymchwil, a nodir uchod y pwyslais o ba mor bwysig yw hi i sicrhau cyfrinachedd wrth wneud ymholiad ymchwil. Wrth i mi i ddefnyddio’r dulliau megis arsylwi, Cyfweliad ac yn y blaen. Yn gyntaf roedd angen i mi i ofyn caniatâd y rhieni cyn arsylwi'r 3 dysgwr.  Yn ogystal a hyn wrth arsylwi'r dysgwyr yn ystod y wers roedd angen i mi i ofyn am gydsyniad y dysgwyr yn ogystal, er mwyn sicrhau ei fod nhw dal yn hapus i fod yn gyfranogwyr i’r ymchwil. Wrth gyfweld ar 3 dysgwr, sicrhaf fod y dysgwyr yn ymwybodol bod ganddyn nhw'r hawl i dynnu allan ar unrhyw adeg yn ystod y Cyfweliad ar Arsylwad. Mae’n nodi’n glir o fewn Canllawiau BERA bod angen i’r ymchwilydd i sylweddoli bod gan y cyfranogwyr yr hawl i dynnu allan ar unrhyw adeg am unrhyw reswm, neu dim un rheswm. (BERA, 2018, t. 18). (Gweler Atodiad 5).

Mae’r hyn a nodir uchod yn berthnasol i’r dull o gyfweld hefyd, wrth i mi i gyfweld ar 3 dysgwyr byddaf yn ailadrodd bod ganddyn nhw'r hawl i dynnu allan ar unrhyw adeg. Wrth i mi i drawsgrifio’r Cyfweliad byddaf yn sicrhau fy mod i yn nodi yn union beth gafodd ei ddweud gan y dysgwyr a nid ei aralleirio. Cyfeiriaf at Hawliau Plant gan Gomisiynydd Cymru hefyd oddi tanno Erthygl 16 mae’n nodi bod gan bob plentyn yr hawl i gyfrinachedd, ac yna oddi tanno Erthygl 37 bod gan bob plentyn yr hawl i gael ei drin mewn ffyrdd teg. (Comisiynydd Plant Cymru, 2021). Mae’r hyn a dyweda uchod gan Gomisiynydd Plant Cymru yn cefnogi'r hyn a noda yn Ganllawiau BERA am y pwysigrwydd o gyfrinachedd.

Awgryma Sjunnesson (2020) dylid storio data a gyrchwyd o ymchwil yn ddiogel drwy ddefnyddio disg galed allanol wedi'i hamgryptio, a hynny ar ddyfais electronig a chyfrinair arno. Fodd bynnag, rhaid bod materion trafod a thrin data’r astudiaeth yn cydymffurfio’n llawn i reolau diogelu data cyffredinol (GDPR) neu ni ellir y rhan honno o’r ymchwil barhau (Di Paola a Palhares, 2019).

Mynega GOV.UK (2018) bod GDPR yn berthnasol i ddata personol sy’n golygu unrhyw wybodaeth sy’n ymwneud â pherson adnabyddadwy y gellir ei adnabod yn uniongyrchol neu’n anuniongyrchol yn benodol trwy gyfeirio at y cyfranogwr. Ni fyddwn felly yn casglu mwy na sydd angen o ddata i gadw hunaniaeth y cyfranogwr mor gyfrinachol â phosibl (UNSW Sydney, 2019 a Miller et al, 2012).

Casgliad
Wedi arsylwi ac ymgasglu ymchwil ysgrifenedig adfyfyriwyd ar eu canfyddiadau drwy ddull Kolb 1975 & 1985. Nod y model Kolb yw cymryd y dysgu mewn i brofiadau newydd yn y dyfodol wrth gwblhau cylch penodol sydd gyda phedair rhan wahanol iddo. Rhain yw Profiadau Diriaethol i ddechrau, yna’r ail gam yw Arsylwad Myfyriol, yna Cysyniadoli Haniaethol ac yna'r cam olaf yw Arbrofi Gweithredol. Yn ychwanegol a hyn pwysleisia’r Cylch Dysgu arsylwi fel ffyrdd o ddadansoddi a dod i gasgliadau ynglŷn ar brofiadau. (Hughes, 2020). Fodd bynnag nodir bod y model yma dim ond yn effeithiol os mae’r pedair gam yn cael ei wneud fel proses. (McLeod, 2017). (Gweler Atodiad 4 o fy Nhaflen Myfyrio).
[bookmark: cysill]
Mantais model Kolb yw ei fod yn rhoi cipolwg mewn i arddulliau dysgu sydd yn helpu i gael addysgu mwy effeithiol, er enghraifft wrth gymysgu arddulliau gwahanol wrth ffurfio grwpiau mewnol ac allanol. (Wageningen University & Research, 2012). Dywedir bod cylched dysgu model Kolb yn un sydd wedi cael ei ddefnyddio sawl gwaith er mwyn deall y syniad o ddysgu wrth brofiad. (Vince, 1998, t. 306). Fodd bynnag, nodir nad yw’n ddull sy’n gallu cael ei ddefnyddio i bob sefyllfa ac mae’n cyfeirio at nifer fach o ffactorau sy’n ddylanwadau ar y dysgu. Er enghraifft, nid yw’n trafod nag yn esbonio’r agweddau cymdeithasol, sefydliadol, seico-dynamig o ddysgu. (Handbook of Teaching and Learning in Medicine, dyddiad anhysbys).

Bwriedir nawr ffurfio casgliadau drwy ystyried yr hyn a ddysgwyd o’r adolygiad llenyddiaeth am effaith addysgu a dysgu yn yr awyr agored ar lesiant dysgwyr. Teimlaf fy mod i wedi dysgu am beth yn union a golygir gan les, a beth yn union a golygir gan addysgu yn yr awyr agored. Yn ychwanegol a hyn, rydw i wedi ymchwilio a dod o hyd i wybodaeth ynglŷn â pha lenyddiaeth sydd ar gael er mwyn cefnogi fy nghwestiwn ymchwil.  Wrth edrych ar astudiaeth gwers yn ei gyfanrwydd, gellir dod i gasgliad bod cryfderau a manteision i’r fethodoleg. Yn sicr, mae arsylwi a chyfweld y dysgwyr yn gryfder mewn Astudiaeth Gwers gan fod llais y dysgwyr yn ganolog i’r ymchwil. Fodd bynnag, dim ond 3 dysgwr sydd yn y sampl. Gan fy mod wedi dewis 3 a oedd yn sampl gynrychiadol o’r dysgwyr yn y dosbarth, roeddwn yn gallu cyffredinoli’r data o fewn y dosbarth. Er mwyn cryfhau’r fethodoleg byddai’n cynnwys mwy na 3 yn y sampl mae hyn yn galluogi i’r data fod yn fwy dibynadwy gan fod mwy nag un dysgwr yn cael ei arsylwi a’i gyfweld.

Argymhellion
Bwriadaf drafod yma'r hyn a ddysgais yn bersonol o gynnal yr adolygiad llenyddiaeth a chynllunio’r ymholiad, a hefyd sut yr wyf wedi elwa’n broffesiynol o gynnal yr ymchwil. Teimlaf fy mod i wedi datblygu fy nealltwriaeth i o beth yn union mae lles yn ei olygu a pha mor effeithiol yw hi i addysgu allan yn yr awyr agored a sut mae’n effeithio ar les dysgwyr. Credaf fy mod i wedi dadansoddi fy nghwestiwn ymchwil mewn i rannau mewn ffyrdd effeithiol ac wedi edrych ar bob agwedd o’r cwestiwn yn y ffyrdd cywir. Er mwyn cydymffurfio â chanllawiau ymchwil BERA (2018), cwblhawyd Ffurflen Foeseg (Gweler Atodiad 6) er mwyn asesu'r risgiau a allai fod i gyfranogwyr (Austin, 2016 a University of Cambridge, 2020). Pwysig hefyd yw ystyried moeseg wrth reoli data mewn astudiaeth wers boed hynny drwy sicrhau bod y data’n fanwl gywir ac yn gyfrinachol neu’n ddilys ac yn gyflawn (Carroll, 2013 a Whitmire, 2015). Trafoda Harvard University (2020) bwysigrwydd cynllunio i reoli data ac felly o fewn y Ffurflen Foeseg amlinellwyd yr hyn y bwredir ei wneud gyda'r data yn ystod ac ar ôl y prosiect ymchwil. 

Wrth gynllunio’r ymholiad teimlaf fy mod i wedi datblygu fy sgiliau o fod yn ymchwilydd effeithiol wrth ysgrifennu cwestiynau Cyfweliad amrywiol, arsylwi yn y modd cywir a thrawsgrifio nodiadau o’r Cyfweliad mewn ffyrdd llwyddiannus. Yn ychwanegol a hyn, mae fy nealltwriaeth i ynglŷn â sut i ddilyn Canllawiau BERA wedi gwella yn sylweddol a hefyd rydw i yn deall pa mor bwysig ydyn nhw i ddilyn. Roedd angen i mi i gyfeirio at GDPR trwy gydol yr ymholiad ymchwil, gofyn am ganiatâd a chydsyniad wrth gynnal yr Arsylwad ar gyfweliad a sicrhau cyfrinachedd trwy gydol yr ymchwil.

Credaf fy mod i wedi elwa yng nghyd-destun arfer proffesiynol hefyd. Rwyf wedi dyfnhau fy ngwybodaeth a’n dealltwriaeth o bwysigrwydd yr awyr agored, ac yn arbennig ei effaith ar lesiant plant ifanc. Rwyf wedi canfod strategaethau newydd o addysgu yn yr awyr agored gyda phlant ifanc a bwriadaf eu defnyddio yn ystod fy mhrofiad addysgu proffesiynol (PAP 3) a hefyd yn y dyfodol. Dywedir bod pobl ifanc a phlant eisiau mwy o wersi diddorol ac addas, gwersi sy’n fwy hwylus ac ymarferol, mwy o gyfathrebu a gweithio gydag eraill a hefyd mwy o weithgareddau a thasgau tu allan yn yr awyr agored a thu allan i’r ystafell dosbarth. (Donaldson, 2015, t. 17).  

Nifer o eiriau: 4,544

